ཡུལ་ཤུལ་འཐུས་ཚབ་ཚོགས་པའི་ཝུའུ་ཏི་ཅོན་དང་ལོའུ་ཅོན།པད་མ་ཆོས་སྐྱིད།བཀྲ་ཤིས་ཚེ་རིང་སོགས་ཀྱི་གཏམ་བཤད་ལ་ཉན་རྗེས་ཝང་ཀོ་ཧྲིན་གྱིས་ཡུལ་ཤུལ་གྲོང་ཁྱེར་གྱི་བྱ་བ་རིགས་སོ་སོའི་ཐད་ཀྱི་གྲུབ་འབྲས་ལ་གདེང་འཇོག་བྱས་ཤིང་།ཁོས་བཤད་རྒྱུར།ཡུལ་ཤུལ་གྱི་རིགས་སོ་སོའི་མི་དམངས་མང་ཚོགས་ཀྱིས་གངས་ལྗོངས་མཐོ་སྒང་བརྟན་སྲུང་བྱས་པ་ནི་ཏང་གཤིས་ཀྱི་བརྟན་སྲུང་དང་བསམ་པའི་དགོངས་དོན་ཐད་ཀྱི་སྲོལ་རྒྱུན་ལེགས་པོ་ཤིག་སྟེ།ལས་བྱེད་པས་མང་ཚོགས་རང་གི་གཉེན་ཉེ་རུ་བཟུང་ཞིང་མང་ཚོགས་ཀྱིས་ཀྱང་ལས་བྱེད་པ་རང་གི་རུས་རྐང་དུ་བཟུང་ཡོད་ཟེར།ཞིང་ཆེན་ཡོངས་ཀྱི་རིམ་པ་སོ་སོའི་འགོ་ཁྲིད་ལས་བྱེད་པ་དག་གིས་མང་ཚོགས་ལ་ཟུང་འབྲེལ་དམ་པོ་བྱས་ཏེ་མང་ཚོགས་ལ་འབྲེལ་གཏུག་བྱེད་ཐུབ་པའི་རླངས་འཁོར་ཐད་གཏོང་ཐུབ་པ་བྱ་དགོས་ཟེར།ཝང་ཀོ་ཧྲིན་གྱིས་བསྟན་དོན།མཛེས་སྡུག་གི་ཡུལ་ཤུལ་གསར་བའི་རྫ་གཡམ་གཅིག་རེ་དང་གྱོ་མོག་གཅིག་རེ་ནི་རྒྱལ་ཡོངས་མི་དམངས་ཀྱི་བརྩེ་བས་འདེགས་པ་ཡིན་པས།ང་ཚོས་ཏང་ལ་བཀའ་དྲིན་ཞུ་བ་དང་སྤྱི་ཁྱབ་ཧྲུའུ་ཅི་ཞི་ཅིན་ཕིང་ལ་བཀའ་དྲིན་ཞུ་བ།རྒྱལ་ཡོངས་མི་དམངས་ལ་བཀའ་དྲིན་བཅས་ཞུས་ནས་ཡུལ་ཤུལ་འཕེལ་རྒྱས་ཀྱི་གནས་བབ་གསར་བ་ལ་གཅེས་སྐྱོང་དང་འགེབས་སྲུང་གིས་སྐྱེ་ཁམས་སྲུང་སྐྱོབ་ཀྱི་འགན་འཁྲི་དེ་ཡིད་ལ་དམ་པོར་བཟུང་ནས་ཏན་ཏན་ཏིག་ཏིག་གིས་ཁྱད་ལྡན་ཐོན་ལས་ཀྱི་འཕེལ་རྒྱས་དང་དམངས་ཚོས་བཅོས་སྒྱུར།གྲོང་ཁྱེར་དོ་དམ།མི་རིགས་མཐུན་སྒྲིལ།མདུན་སྐྱོད་གསར་གཏོད་སོགས་ཀྱི་རིགས་སོ་སོའི་བྱ་བ་ལེགས་པོར་སྒྲུབ་ནས་སྐྱེ་ཁམས་ཐོན་སྐྱེད་དང་འཚོ་བའི་གོམས་གཤིས་ལེགས་པོའི་འཁོར་སྐྱོད་ཁྲོད་རི་མཐོ་ཆུ་གཙང་ལ་སྲུང་སྐྱོབ་དང་མཛེས་སྡུག་གི་ཁྱིམ་གཞིས་འཛུགས་བསྐྲུན་བཅས་ཀྱིས་ཡུལ་ཤུལ་གྱི་མ་འོངས་བའི་འཕེལ་རྒྱས་དེ་སྔར་ལས་མཛེས་སྡུག་ཅན་ཞིག་བྱ་དགོས།